EkBass/fiwiki-20250220-pages-articles huggingface dataset:
Albert Raunto

Albert Vilhelm Valfrid Raunto, sukunimi aik. Bruun (11. tammikuuta 1884 Lappeenranta – 18. maaliskuuta 1959 Helsinki) oli suomalainen filosofian maisteri, teologian kandidaatti, lyseon lehtori ja oppikirjojen tekijä.Ylioppilasmatrikkeli 1903, matrikkelinumero 28523 Albert Raunnon vanhemmat olivat suutari Wilhelm Bruun ja Maria Nadina Kosonen. Hän pääsi ylioppilaaksi 1903 Lappeenrannan yhteiskoulusta ja valmistui Helsingin yliopistosta filosofian kandidaatiksi 1907 ja filosofian maisteriksi 1910. Raunto suoritti teologian erotutkinnon 1912 ja valmistui teologian kandidaatiksi 1916. Raunto oli Viipurin suomalaisen reaalilyseon uskonnon ja filosofian alkeiden vanhempana lehtorina vuodesta 1920. Viimeksi hän oli Helsingin kaksoisyhteislyseon uskonnon vanhempana lehtorina. Raunto oli Viipurissa mukana raittiusyhdistystoiminnassa.Lehtori Albert Bruun 50-vuotias, Pohjantähti : raittiin opiskelevan nuorison äänenkannattaja, 01.01.1934, nro 5, s. 9, Kansalliskirjaston digitaaliset aineistot Albert Raunto oli naimisissa Anni Vaittisen (k. 1955) kanssa. == Julkaisuja == Nimellä Albert Bruun: * Rukouskirja kouluja varten. Kansanopettajain osakeyhtiö Valistus, Helsinki 1916, 2. painos 1926 * Opettajan arvostelu- ja muistikirja; tekijät Albert Bruun ja Einar Fieandt. Valistus, Helsinki 1916, 6. painos 1939, ruotsiksi nimellä Censur- och anteckningsbok för lärare. Valistus, Helsingfors 1916, 3. painos 1927 * Raamatussa mainittuja mittoja ja juhlia: valaisevia tietoja. Valistus, Helsinki 1917 * Raamatun kertomuksia: oppikouluja varten. Valistus, Helsinki 1921 * Koulusaarnoja. 3 vuosikerta. Valistus, Helsinki 1922 * Koulusaarnoja. 1 vuosikerta. Valistus, Helsinki 1923 * Koulusaarnoja: toinen vuosikerta. Valistus, Helsinki 1924 * Nuorison ammatinvalinta. Valtioneuvosto, Helsinki 1928 * Koulurukouksia. Valistus, Helsinki 1929 * Kirkkohistorian kertauskysymyksiä: oppikoulujen lukioluokkia varten. Otava 1933 Nimellä Albert Raunto: * Kirkkohistorian kertauskysymyksiä oppikoulujen lukioluokkia varten. 2. painos Otava 1935, 7. tarkistettu painos 1957, 12. painos 1968 * Uskonto- oppi reaalikoetehtävinä. 2. painos Otava 1940, 3. uus. painos 1949 == Lähteet == == Aiheesta muualla == * Albert Raunto, Onni Mansneruksen tekemä muotokuva vuodelta 1959, Lappeenrannan taidemuseo (Finna) Luokka:Suomalaiset opettajat Luokka:Suomalaiset tietokirjailijat Luokka:Vuonna 1884 syntyneet Luokka:Vuonna 1959 kuolleet
Anton Schweitzer

Anton Schweitzer (6. kesäkuuta 1735 Coburg – 23. marraskuuta 1787 Gotha) oli saksalainen säveltäjä ja kapellimestari.Nicolas Slonimsky, Laura Kuhn, Dennis McIntire, Schweitzer, Anton Baker's Biographical Dictionary of Musicians, viitattu 2.3.2024 Schweitzer lauloi kuorossa ja soitti alttoviulua Hildburghausenissa. Opiskeltuaan Jakob Friedrich Kleinknechtin johdolla Bayreuthissa hän palasi Hildburghauseniin. Hän teki vielä opintomatkan Italiaan vuosina 1764–1766 ja palasi hovikapellimestarina Hildburghauseniin. Vuonna 1769 Schweitzerista tuli Abel Seylerin oopperaseurueen kapellimestari. Oopperaseurue kiinnitettiin vuonna 1771 Weimarin hoviin. Schweitzerin menestyksekäs laulunäytelmä Die Dorfgala kantaesitettiin siellä kesäkuussa 1772. Toukokuussa 1773 kantaesitettiin Schweitzerin Christoph Martin Wielandin librettoon säveltämä ooppera Alceste. Sillä Schweitzer pyrki luomaan saksalaisen vastineen italialaiselle opera seria -tyylille.Otavan iso musiikkitietosanakirja (toim. Ala-Könni ja muut), ISBN 951-1-02380-2 Vuonna 1774 Weimarin teatteri tuhoutui tulipalossa. Schweitzer muutti Seylerin seurueen mukana Gothaan, jossa johti herttuan kapellia vuodesta 1778 kuolemaansa saakka. Schweitzerin muita näyttämöteoksia ovat melodraama Pygmalion (1772, kadonnut), lyyrinen draama Die Wahl des Herkules (1773) ja laulunäytelmä Rosamunde (1780). Schweitzer sävelsi myös kantaatteja, baletteja, sinfonioita ja pianokappaleita. == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Saksalaiset oopperasäveltäjät Luokka:Saksalaiset kapellimestarit Luokka:Vuonna 1735 syntyneet Luokka:Vuonna 1787 kuolleet
Ministerivaliokunta

Suomen valtioneuvostossa on neljä lakisääteistä ministerivaliokuntaa: *ulko- ja turvallisuuspoliittinen ministerivaliokunta *EU-ministerivaliokunta *raha- asiainvaliokunta *talouspoliittinen ministerivaliokunta. Ministerivaliokuntien puheenjohtajana toimii pääministeri. Ministerivaliokuntien jäsenet ovat valtioneuvoston jäseniä. Valtioneuvosto voi tarvittaessa asettaa muitakin ministerivaliokuntia. == Lähteet == Luokka:Valtioneuvosto
Eino Lummaa

Aarne Eino Lummaa (19. joulukuuta 1910 Urjala – 14. syyskuuta 1996 Espoo) oli suomalainen diplomi-insinööri.Diplomi-insinööri Eino Lummaa, Helsingin Sanomat Kuolleita 6.10.1996 (Tilaajille) Eino Lummaa valmistui insinööriksi Tampereen teknillisen opiston sähkötekniikan osastolta 1932. Hän oli opistossa assistenttina mutta jatkoi sitten opintojaan Teknillisessä korkeakoulussa ja valmistui diplomi-insinööriksi sähkötekniikan opintosuunnalta 1937. Lummaa oli Kone Oy:n palveluksessa 1940–1975 toimien ensin myynti-insinöörinä ja myöhemmin markkinointijohtajana. Hän oli lisäksi Teknillisessä korkeakoulussa sähkötekniikan assistenttina 1944–1945 ja kuljetustekniikan erikoisopettajana 1945–1955. Eino Lummaa on haudattu Malmin hautausmaalle.Hautahaku.fi : Lummaa Aarne Eino == Julkaisuja == * Sähkömiehen sähköoppi. Ammattienedistämislaitoksen ammattikirjoja n:o 9. 2. kokonaan uudistettu painos Otava 1939, 4. korj. painos 1945, 5. uusittu painos 1950 == Lähteet == Luokka:Suomalaiset insinöörit Luokka:Vuonna 1910 syntyneet Luokka:Vuonna 1996 kuolleet
Naisten F-liigan kausi 2023–2024

Naisten F-liiga kausi 2023–2024 oli järjestyksessään 36. F-liigan kausi. F-liigan runkosarja alkoi 15. syyskuuta 2023 Hallitsevana mestarina kauteen lähti TPS. Kausi 2023–2024 pelataan yhdessä 12 joukkueen lohkossa. TPS voitti kauden päätteeksi seurahistoriansa Kolmannen Suomen-mestaruuden, Classic saavutti seurahistorian seitsemännen hopean ja FBC Loisto seurahistorian Ensimmäisen pronssin. == Joukkueet 2023–2024 == Joukkue Kunta Kotihalli Perustettu Päävalmentaja Classic Tampere Ideapark Bläk Boks 1990 Juuso Koskinen EräViikingit Helsinki Mosahalli 2016 Raine Laine FBC Loisto Turku SB- areena 1995 Matti Pienihäkkinen Koovee Tampere Kauppi Sports Center 1996 Joel Heine O2-Jyväskylä Jyväskylä Palokan koulukeskus 2001 Jaakko Saavalainen PSS Porvoo Aurorahalli 2003 Jukka Kouvalainen SaiPa Lappeenranta Lappeenrannan urheilutalo 2020 Toni Soikkeli SB-Pro Nurmijärvi Arkadia Halli, Klaukkala 1996 Sami Saarikoski SSRA Oulu Kastellin monitoimitalo 2002 Seppo Pulkkinen TPS Turku Kupittaan palloiluhalli 1995 Aki Vilander Welhot Kuopio Kuopio-halli 1997 Simo Leppänen ÅIF Sipoo Ingman Areena, Söderkulla 1995 Jussi Heikkinen == Runkosarja == == Pudotuspelit == === Puolivälierät === \---- \---- \---- \---- === Välierät === \---- \---- ===Pronssiottelu=== \---- ===Finaalit=== \---- === Karsinnat === ===F-Liigakarsinnat 1.vaihe === \---- \---- \---- \---- ===F-Liigakarsinnat 2.vaihe === \---- \---- Naisten 2023–2024 Luokka:Vuoden 2023 salibandy Luokka:Vuoden 2024 salibandy
Almazna

Almazna (; ) on kaupunki Luhanskin alueen Altševskin piirissä Itä-Ukrainassa, aivan Kadijivkan lounaispuolella, 60 kilometriä aluekeskus Luhanskista länteen. Kaupungissa on rautatieasema, joka ainakin ennen vuotta 2016 oli nimeltään Stahanov. Tammikuun keskilämpötila on -7,1 °C, heinäkuun +22,1 °C. Keskimääräinen vuosisademäärä 456 millimetriä. Ukrainan tilastokeskus arvioi Almaznan väkiluvuksi 4 148 asukasta (2022). Väestönlaskennan 2001 aikaan asukkaita oli 5 099, joista etnisesti ukrainalaisia oli 56,72 prosenttia, venäläisiä 41,28 % ja valkovenäläisiä 0,86 %. Vuoden 1989 väestönlaskennassa kirjattiin 7 487 asukasta. Paikkakunta on perustettu 1895 (tai 1898), kaupungiksi Almazna nimettiin vuonna 1977. Kaupunki on vuonna 2014 käynnistyneestä Itä-Ukrainan sodasta lähtien ollut Venäjän tai sen nukkevaltion (ns. Luhanskin kansantasavalta) miehittämä, Ukrainan laillisen hallinnon ja järjestyksen ulkopuolella olevaa aluetta. Miehittäjät eivät ole korjanneet kaupungin rikkoutunutta infrastruktuuria kuten vesijohtobverkostoa, ja toimivat mielivaltaa käyttäen. Ukrainan vuonna 2020 laatiman aluejaon mukaan Almaznan kaupunki sijaitsee ainakin periaatteessa Altševskin piirissä. Aiemmin se kuului Kadijivkan (vuosina 1978-2016 nimeltään Stahanov) kaupunkipiiriin. ==Lähteet== ==Aiheesta muualla== Luokka:Luhanskin alueen kaupungit Luokka:Altševskin piiri-
Krimin tataarien kansan medžlis

pienoiskuva|Medžlisin kokoontumispaikka Krimillä Krimin tataarien kansan medžlis (, ) on Krimin tataareita edustava toimeenpanevaa valtaa käyttävä organisaatio. Lainsäädännöllistä valtaa käyttää Krimin tataarien kansan kurultai. Medžlis koostuu 33 vaaleilla valitusta henkilöstä, joista yksi toimii puheenjohtajana. Sana medžlis tulee alkujaan arabian kielen "istumapaikkaa" tarkoittavasta sanasta (). == Historia == Helmikuun vallankumouksen jälkeen ensimmäinen Krimin tataarien kurultai ja Krimin kansantasavalta perustettiin Bahtšisaraissa. Ensimmäiseksi hallituksen päämieheksi valittiin Noman Çelebicihan. Bolševikit valtasivat kuitenkin Krimin jo tammikuussa 1918, lakkauttivat sen kansanedustuslaitoksen ja pidättivät Çelebicihanin. Nykymuodossaan medžlis perustettiin vuonna 1991 Simferopolissa. Ensimmäiseksi puheenjohtajaksi valittiin Mustafa Cemilev, joka toimi virassa aina vuoteen 2013 asti. Vuonna 1999 Ukrainan presidentti Leonid Kutšma perusti Krimin tataarien kansan edustajiston. Medžlis sen sijaan nähtiin epävirallisena edustuslaitoksena, joka kuitenkin de facto edusti Krimin tataareita Ukrainassa. == Toiminta nykyään == Medžlis kokoontuu neljä kertaa vuodessa ja ollakseen päätösvaltainen, paikalla tulee olla vähintään 2/3 edustajista. Medžlis keskittyy hoitamaan erityisesti Krimin tataarien karkotuksen aiheuttamia ongelmia. Lisäksi medžlis pyrkii pitämään kansanmurhaksi luokitellun tapahtuman muistoa. Vuonna 2013 medžlisin puheenjohtajaksi valittiin Refat Tšubarov. === Evakointi Krimiltä === Medžlis ilmoitti 3. heinäkuussa 2014, että se kokoontuu ensimmäistä kertaa historiansa aikana Krimin niemimaan ulkopuolella, Henitšeskin kaupungissa H'ersonin alueella. Medžlisin ensimmäinen puhemies Cemilev oli jo saanut viiden vuoden "maahantulokiellon" venäläisiltä miehittäjiltä. Syyskuussa 2014 Kremlin asettama nukkehallituksen edustaja Sergei Aksjonov sanoi, ettei mitään medžlisiä ole edes olemassa. Venäläiset olivat vain paria päivää aikaisemmin takavarkoineet medžlisin kokoontumispaikan. Lisäksi Krimin tataarien johtajia asetettiin "maahantulokieltoon" syytettynä etnisten ryhmien välisen vihan lietsomisesta. Medžlis on sittemmin siirtänyt kokoontumispaikkansa Kiovaan. Kesäkuussa 2023 medžlis pani alulle aloitteen, jossa se pyysi Ukrainan parlamenttia tunnustamaan medžlisin aseman Krimin tataarien virallisena edustajana. Tätä ennen medžlisillä ei ole ollut virallista laillista statusta Ukrainassa Krimin tataarien edustajana ja mikäli medžlis saa virallisen valtion tunnustuksen se on oikeutettu omaan kiintiöityyn rahasummaan valtion budjetista. == Lähteet == kansan medžilis
Guelman maakunta

Guelman maakunta () eli wilaya on hallintoalue Algerian koillisosassa. Sen keskus on Guelman kaupunki. Maakunnan pinta-ala on 3 686,84 neliökilometriä. Asukkaita on 543 600 henkeä (vuonna 2018, arvio). Guelman maakunta rajoittuu pohjoisessa Annaban, koillisessa El Tarfin, idässä Souk Ahrasin, etelässä Oum El Bouaghin, lännessä Constantinen ja luoteessa Skikdan maakuntiin. Maisemaa leimaavat vuoret, tasangot ja ylängöt. Pohjoisessa ja idässä on metsiä. Ilmasto on pohjoisessa subhumidi ja etelässä semiaridi. Vuotuinen sademäärä on 400–1 000 millimetriä. Tärkein vesistö on Seybouse. Maakunta jakautuu hallinnollisesti 10 piirikuntaan eli daïraan, joihin kuuluu 34 kuntaa. Piirikuntien keskukset ovat Aïn Hessainia, Aïn Makhlouf, Bouchegouf, Guelâat Bou Sbaâ, Guelma, Hammam Debagh, Hammam N’Bails, Héliopolis, Khezaras ja Oued Zenati. Guelmasta on maantieyhteydet Constantineen ja tärkeimpiin satamiin Annabaan ja Skikdaan. Guelmaan johtava rautatie ei ole käytössä. Lähimmät lentoasemat ovat Constantinessa ja Annabassa. Maakunnan pääelinkeinot ovat maanviljely ja karjanhoito. Tärkeimät viljelykasvit ovat vehnä, peruna ja tomaatti. Seudulla on elintarvike-, rakennustarvike- ja kaivosteollisuutta. Guelmassa toimii yliopisto. Seudun luontokohteita ovat Bouarbidin ja Maounan metsäalueet, Ghar Djemaan tippukiviluola, Bir Ben Osmanin maanalainen järvi, Bouhamdanen tekojärvi ja Hdjar Echouafin näköalapaikka Bouarbidin vuorella. Guelmassa ja Thibiliksessä on roomalaisajan raunioita. Uskonnollisia kohteita ovat vuosina 1824–1852 rakennettu El Atikin moskeija Guelmassa ja rahmaniyya- veljeskunnan zawiya Beni Mezlinen kunnan Nadorin kylässä. Hammam Ouled Alissa ja Hammam Debaghissa toimivat kuumiin lähteisiin perustuvat kylpylät. Jälkimmäisen erikoisuus on kahdeksan metriä korkea vesiputous. Maakunnassa on myös paljon Algerian itsenäisyystaistelun muistomerkkejä. ==Lähteet== Luokka:Algerian maakunnat
Veli Verronen

Veli Antero Verronen (1941 Alavieska – 19. joulukuuta 2020 Somero) oli Jyväskylän yliopiston filosofian yliopistonlehtori ja dosentti. Verronen oli naimisissa, ja hänellä oli yksi lapsi. == Elämä == Verrosen perhe muutti Somerolle 1950-luvulla. Hän kirjoitti ylioppilaaksi vuonna 1960 Someron yhteiskoulusta. Verronen harrasti musiikkia ja soitti rumpuja M. A. Nummisen Viisi vierasta miestä -yhtyeessä. Hän esiintyy myös vinyylisinglellä Wittgenstein Pop, mitä filosofian opiskelijat myöhemmin osasivat arvostaa. Hän itse piti arvossa tilaisuuksia soittaa Unto Monosen orkesterissa. Verronen opiskeli filosofiaa Turun yliopistossa ja teki vuonna 1979 Tampereen yliopistoon lisensiaatintyön Eräs ei-staattisen teoriakäsityksen tutkimuslinja. Thomas Kuhnin teoria: analyysi ja suhde muutamiin keskeisiin tieteenfilosofisiin virtauksiin. Verronen oli toimittamassa teosta Tieteen historia ja tieteen edistyminen (1985). Verrosen väitöskirja vuonna 1986 Jyväskylän yliopistoon oli nimeltään The Growth of Knowledge. An Inquiry into the Kuhnian Theory. Verronen toimi yliopistonlehtorina Jyväskylän yliopistossa eläkeikään saakka. Kollegat julkaisivat hänen kunniakseen vuonna 2005 juhlakirjan Muoto ja metodi: juhlakirja Veli Verroselle (toim. Jussi Kotkavirta). Verronen oli tiukka opettaja, joka sai opiskelijansa innostumaan tieteenfilosofiasta. (Journal.fi) == Lähteet == Luokka:Suomalaiset filosofit Luokka:Vuonna 1941 syntyneet Luokka:Vuonna 2020 kuolleet
Rašid Kalimullin

pienoiskuva|Kalimullin 2022. Rašid Fagimovitš Kalimullin (, ; s. 6. toukokuuta 1957, Zelenodolsk, Tataarien ASNT) on tataaritaustainen venäläinen säveltäjä, palkittu kansantaiteilija. Kalimullin on toiminut Venäjän säveltäjäliiton hallituksen puheenjohtajana. Hänen teoksiaan on esitetty kansainvälisesti; muun muassa maissa kuten Hollanti, Ruotsi, Ranska, Yhdysvallat, Japani, Turkki, Etelä-Korea. ==Lähteet== Luokka:Venäläiset säveltäjät Luokka:Vuonna 1957 syntyneet Luokka:Elävät henkilöt
Valky

Valky () on kaupunki Harkovan alueen Bohoduh’ivin piirissä Ukrainassa. Kaupunki sijaitsee Donetskin valuma-alueeseen kuuluvan Mžajoen varrella, maanteitse noin 55 kilometriä aluekeskus Harkovasta länteen. Valky sijaitsee Harkovasta Kiovaan johtavan valtatien M03 eli eurooppatien varrella. Tammikuun keskilämpötila on −7,6 ja heinäkuun +20,2 celsiusastetta. Keskimääräinen vuosisademäärä on 528 millimetriä. Ukrainan tilastokeskus arvioi kaupungin väkiluvuksi 8 577 (2022). Vuonna 2001 siellä oli 10 295 (tai 10 381) asukasta, joista etnisesti ukrainalaisia oli 94,63 prosenttia, venäläisiä 4,34 prosenttia ja valkovenäläisiä 0,37 prosenttia. Vuoden 1989 väestönlaskennassa kirjattiin 11 027 asukasta. Historiallisissa dokumenteissa paikkakunta esiintyy ensimmäisen kerran vuosina 1555 ja 1627. Kaupungiksi Valky nimettiin vuonna 1938. Ukrainan kesän 2020 aluehallintouudistuksen jälkeen Valky on kuulunut Bohoduh’ivin piiriin; sitä ennen se oli Valkyn piirin keskus (1923-2020). Paikallisiin tuotteisiin lukeutuu Valkyn pilli, kukkopillin tapainen savesta tehty perinnesoitin. Pillin aiheena voi olla muukin eläin-, ihmis-, satu- tai mielikuvitushahmo. Marraskuussa 2021 kaikkiaan 375 ihmistä soitti samanaikaisesti Valkyn pillejä eräässä tapahtumassa. ==Lähteet== ==Aiheesta muualla== Luokka:Harkovan alueen kaupungit Luokka:Bohoduh’ivin piiri
HTTP 418

HTTP 418 (I'm a teapot, ) on IETF:n vuonna 1998 aprillipilana määrittämä tilakoodi, jota käytetään tilanteissa joissa teekannua pyydetään keittämään kahvia. Tilakoodi on määritelty dokumentissa (Hyper Text Coffee Pot Control Protocol (HTCPCP), ), jota on vuoden 2014 aprillipäivänä laajennettu dokumentilla (HTCPCP-TEA, The Hyper Text Coffee Pot Control Protocol for Tea Efflux Appliances, ). == Käyttö == Tilakoodia 418 palautetaan joskus asiallisemman 403 Forbidden-tilakoodin sijaan. Venäjän hyökkäytä Ukrainaan vuonna 2022 edeltäneenä kriisiaikana Venäjän asevoimien verkkosivu mil.ru palautti tilakoodin HTTP 418, mikäli sivustolle yritti päästä Venäjän ulkopuolelta palvelunestohyökkäyksen suojauskeinona. == HTCPCP == HTCPCP:n () kirjoitti Larry Masinter, jonka mukaan protokolla oli täysin satiiria, sanoen "Tällä on vakava tarkoitus - siinä osoitetaan monia tapoja, joilla HTTP:tä on laajennettu epäasianmukaisesti." Protokollan sanoitus teki selväksi sen ettei sitä oltu tehty vakavissaan. Esimerkiksi englannin kielen sana especially () on korvattu sanaleikkillä "espressoly". === Komennot ja vastaukset === Metodi Määritelmä `BREW` tai `POST` Saa HTCPCP-palvelimen keittämään kahvia. POST- metodin käyttäminen tätä varten on vanhetunut (deprecated). Uutta HTTP- otsakekenttää "Accept-Additions" on ehdotettu, joka mahdollistaisi lisukkeiden kuten kerman, täysmaidon tai vaniljan lisäämisen. `GET` "Hakee" kahvin HTCPCP- palvelimelta. `PROPFIND` Palauttaa metatietoa kahvista. `WHEN` Sanoo "nyt", saaden HTCPCP-palvelimen lopettamaan maidon kaatamisen kahviin (jos toiminto saatavilla). Protokolla myös määrittelee kolme virhetilakoodia: Tilakoodi Määritelmä `406 Not Acceptable` HTCPCP-palvelin ei pysty tarjoamaan pyydettyä lisuketta jostain syystä; vastauksen tulisi sisältää lista saatavilla olevista lisukkeista. Dokumentti mainitsee että "Käytännössä, suurin osa automaattisista kahvikeittimistä ei tällä hetkellä pysty tarjoamaan lisukkeita". `418 I'm a teapot` HTCPCP-palvelin on teepannu Tulos "voi olla lyhyt ja tukeva" viittauksena yhdysvaltalaiseen lastenlauluun. `503 Service Unavailable` Mozillan kehittäjädokumentaation mukaan "Yhdistetyn tee- ja kahvipannun, joka on hetkellisesti pois käytöstä, tulisi palauttaa tilakoodi 503 kun BREW-komentoa käytetään. == Lähteet == Luokka:HTTP Luokka:Internet- huumori
Heinrich Schwemmer

Heinrich Schwemmer (28. maaliskuuta 1621 Gumpertshausen bei Hallburg – 26. toukokuuta 1696 Nürnberg) oli saksalainen säveltäjä.Laura Kuhn, Dennis McIntire, Schwemmer, Heinrich Baker's Biographical Dictionary of Musicians, viitattu 3.3.2024 Heinrich Schwemmer (1621-1696) Bibliothèque nationale de France, viitattu 3.3.2024 Schwemmer opiskeli Johann Erasmus Kindermannin johdolla. Hän muutti Nürnbergiin vuonna 1641 ja työskenteli siellä opettajana vuodesta 1650. Noin vuodesta 1656 Schwemmer työskenteli Director cori musici -nimikkeellä yhdessä Paul Hainleinin kanssa. Hänen sävellystuotantoonsa kuuluu lukuisia kantaatteja ja kuorokonserttoja. Schwemmer tunnettiin kymmenistä teoksista, jotka hän sävelsi erityisiä juhlallisuuksia varten.Otavan iso musiikkitietosanakirja (toim. Ala-Könni ja muut), ISBN 951-1-02380-2 == Lähteet == Luokka:Saksalaiset säveltäjät Luokka:Barokkisäveltäjät Luokka:Vuonna 1621 syntyneet Luokka:Vuonna 1696 kuolleet
Erkki Peltonen (kauppaneuvos)

Erkki Ilmari Peltonen (s. 19. joulukuuta 1946 Juupajoki) on suomalainen yrittäjä ja yritysjohtaja, joka on saanut kauppaneuvoksen arvonimen. Viitattu 24.3.2024. Juupajoella syntyneen Peltosen puoliso on Mirja Tenkanen. Peltonen kävi keskikoulun Oriveden yhteiskoulussa 1953 ja valmistui sähköteknikoksi Tampereen teknillisestä koulusta 1972. Hän oli Keskusosuusliike Hankkijalla sähköasentaja 1963–1969 ja työnjohto- ja työpäällikkötehtävissä 1972–1987. Sähköasennusliike Sähköpeko Ky:n, vuodesta 1996 Sähköpeko Oy, perustaja ja toimitusjohtaja Peltonen oli 1987–2008 ja hän toimi myös yrityksen hallituksen puheenjohtajana. Peltonen on ollut myös Tampereen Projektisähkö Oy:n, vuodeata 2011 Tampereen Ilmastointi Yhtymä Oy, ja Ilmapirkka Ky:n, vuodeta 2000 Ilmapirkka Oy, omistaja ja hallituksen puheenjohtaja. Hänellä on lisäksi ollut liike-elämän ja muita luottamus- ja asiantuntijatehtäviä. Kauppaneuvoksen arvonimen Peltonen sai 2011. Hänen perustamansa talotekniikan laaja-alaiseksi yhtiöksi kehittynyt Peko-konserni myytiin 2015 ruotsalaiselle Bravidalle. == Lähteet == Luokka:Suomalaiset yrittäjät Luokka:Suomalaiset yritysjohtajat Luokka:Kauppaneuvokset Luokka:Vuonna 1946 syntyneet Luokka:Elävät henkilöt
Rødberg

Rødberg on taajama Nore og Uvdalin kunnassa Buskerudin läänissä Norjassa ja kuntansa hallinnollinen keskus. Taajaman pinta-ala on 0,7 neliökilometriä ja asukasluku 507 vuonna 2023. ==Lähteet== ==Aiheesta muualla== Luokka:Nore og Uvdal Luokka:Norjan taajamat
Uvdalin sauvakirkko

Uvdalin sauvakirkko () on Nore og Uvdalin kunnassa Buskerudin läänissä Norjassa sijaitseva sauvakirkko 1100-luvulta. Se oli seurakunnan käytössä vuoteen 1893, jolloin valmistui Uvdalin kirkko. Nykyisin kirkossa järjestetään kesäaikaan opastettuja kierroksia. ==Kuvia== Uvdal, Harriet Backer (1909).jpg|Interiør fra Uvdal stavkirke (Harriet Backer, 1909) Интерьер ставкирки в Увдале (алтарное место), 2019.jpg|Alttari ==Lähteet== ==Aiheesta muualla== Luokka:Norjan sauvakirkot Luokka:Nore og Uvdal
Uvdalin kirkko

Uvdalin kirkko () on Nore og Uvdalin kunnassa Buskerudin läänissä Norjassa sijaitseva puinen pitkäkirkko vuodelta 1893. Se korvasi Uvdalin sauvakirkon. ==Lähteet== ==Aiheesta muualla== Luokka:Norjan puukirkot Luokka:Nore og Uvdal
Numedal

Numedal on piiri Buskerudin läänissä Norjassa. Se on Numedalslågen-joen varrella oleva laakso. Numedaliin lasketaan kuuluvan Nore og Uvdalin, Rollagin ja Flesbergin kunnat sekä toisinaan myös Kongsberg. Näiden neljän kunnan yhteenlaskettu pinta-ala on 4 312 neliökilometriä ja asukasluku 35 382 vuonna 2023. Ilman Kongsbergia luvut ovat 3 519 neliökilometriä ja 6 589 asukasta. Numedalin aluetta hallitsevat metsät ja tunturit, maatalouden käytössä on vain 1,5 prosenttia pinta-alasta. Kongsbergin ja Rødbergin välisellä Numedalin radalla ei ole ollut henkilöliikennettä vuoden 1988 jälkeen. ==Kuvia== Rollag kirke 02.jpg|Rollagin sauvakirkko Flesberg stavkirke 24102021.jpg|Flesbergin sauvakirkko Nore stave church.jpg|Noren sauvakirkko Uvdal stavkirke, MIS.jpg|Uvdalin sauvakirkko ==Lähteet== ==Aiheesta muualla== Luokka:Norjan piirit Luokka:Norjan laaksot Luokka:Buskerudin lääni
Johan Brun

Johan Brun (19. lokakuuta 1922 Uvdal – 27. huhtikuuta 2021) oli norjalainen valokuvaaja. Hän työskenteli Dagbladetin urheilukuvaajana vuodesta 1948. Vuoden 1951 pikaluistelun Euroopan-mestaruuskilpailuissa Oslossa Brun otti 10 000 metrin matkaa luistelleesta Hjalmar Andersenista kuvan salamavalon avulla, minkä jälkeen Andersen menetti tasapainonsa ja kaatui. Andersen yritti jatkaa, mutta toinen hänen luistimistaan oli vaurioitunut. Tuomariston päätöksellä Andersen sai aloittaa alusta ja voitti kultaa. Squaw Valleyn talviolympialaisissa Brun oli ainoa pohjoismainen lehtikuvaaja. ==Brunin ottamia kuvia== 1958-08-10 Kanonloppet Maserati 200S Bonnier back.jpg|Kilpa- ajot Ruotsin Karlskogassa 1958. Italo-Calvino-i-Oslo 07-04-1961 Fotograf- Johan-Brun.jpg|Kirjailija Italo Calvino Oslossa 1961. ==Lähteet== ==Aiheesta muualla== Luokka:Norjalaiset valokuvaajat Luokka:Urheiluvalokuvaajat Luokka:Vuonna 1922 syntyneet Luokka:Vuonna 2021 kuolleet
Hans Jacob Sparre

Hans Jacob Sparre (18. marraskuuta 1861 Nore – 2. kesäkuuta 1937 Vestre Aker) oli norjalainen arkkitehti, joka tunnetaan erityisesti Norjan korkeimman oikeuden talon suunnittelijana. Norges Høyesterett Supreme Court of Norway.jpg|Norjan korkein oikeus ==Lähteet== ==Aiheesta muualla== Luokka:Norjalaiset arkkitehdit Luokka:Vuonna 1861 syntyneet Luokka:Vuonna 1937 kuolleet
NPC (meemi)

NPC on internetmeemi, joka viittaa ihmisiin, jotka eivät ajattele tai tee päätöksiä itse, eli heiltä puuttuu sisäinen monologi. Lyhenne NPC tulee englannin kielen sanoista non-player character, joka tarkoittaa videopeleissä hahmoa, jota ohjaa pelaajan sijasta yleensä tietokone. Meemillä voidaan siis pilkata henkilöä, joka esimerkiksi sortuu ryhmäajatteluun ja toimii, kuten seuraisi jotain valmista koodia ilman omaa kriittistä ajattelua, tai esimerkiksi käyttäytyy ja liikkuu hieman yksinkertaisesti. NPC visualisoidaan yleensä Wojak-meemin hahmona, mutta harmaana. Tiktokissa meemi on noussut suosituksi ajoittain eri yhteyksissä. Meemi nousi uutisiin vuonna 2018, kun yksi Donald Trumpia kannattava Redditin yhteisö masinoi kampanjan, jossa ihmiset loivat Twitteriin tuhansia NPC-hahmoina esiintyneitä tilejä. Twitter sulki nämä tilit nopeasti. Yhdysvalloissa äärioikeisto ja Donald Trumpin kannattajat ovat käyttäneet meemiä pilkatakseen liberaaleja, jotka eivät jaa samoja konservatiivisia arvoja eli heidän mielestään eivät osaa ajatella itsenäisesti ja kriittisesti vaan sortuvat tuputettavaan liberaaliin sanomaan. == Lähteet == Luokka:Internet-ilmiöt
Kypsymättömät

Kypsymättömät (Last Summer) on Frank Perryn ohjaama ja hänen silloisen vaimonsa Eleanor Perryn käsikirjoittama yhdysvaltalainen draamaelokuva vuodelta 1969. Teini-ikäisten lomanvietosta kertova psykologinen draama perustuu Evan Hunterin romaaniin ja sen pääosia näyttelevät Barbara Hershey, Richard Thomas, Bruce Davison, Cathy Burns ja Ernesto Gonzalez. ==Juoni== Teini-ikäinen Sandy (Hershey) viettää kesäänsä vanhempiensa kanssa Long Islandin etelärannikon Fire Islandilla, hoitaa haavoittunutta lokkia ja tutustuu mökkinaapureihinsa, samanikäisiin Peteriin ja Daniin eroottisen vihjailevasti. Kuvaan astuu myös toinen tyttö, tavallisemman näköinen Rhoda (Burns), jonka pidättyväisyyttä ja konservatiivisuutta muut teinit alkavat arvostella. Tämä yltyy vähitellen monenlaiseksi kiusaamiseksi ja nöyryyttämiseksi, vaikka toinen pojista toisaalta ihastuu Rhodaan. Elokuvan tapahtumat kärjistyvät Rhodan joutumiseen raiskatuksi. ==Vastaanotto== Elokuva herätti monissa maissa kohua seksuaalisella kuvastollaan, muun muassa raiskauskohtauksella. Se jakoi myös aikalaiskriitikoiden mielipiteitä. Chicago Sun-Timesin Roger Ebert antoi elokuvalle täydet neljä tähteä ja kirjoitti, että harvoin tulee vastaan elokuvaa, joka ymmärtää ja muistaa elämää niin samalla tavoin kuin miten itse on sen kokenut. Hänestä elokuva ei niinkään kerro alun teinikolmikosta vaan myöhemmin tarinaan tulevasta idealistisesta mutta konservatiivisesta Rhodasta, joka vaikuttaa ensin kaikkein ujoimmalta ja epävarmimmalta mutta lopulta osoittautuu nelikon tasapainoisimmaksi. Kypsymättömät tuli Suomessa teattereihin nelisen vuotta valmistumisensa jälkeen kesällä 1973. Helsingin Sanomien Paula Talaskivi kirjoitti uutuuselokuvan tarjoavan ilkikurisen osuvaa ajankuvaa eurooppalaisittain usein hämmästyttävän lapsekkaista amerikkalaisista nuorista, mutta myös liian pitkiksi venytettyjä rantaleikkikohtauksia ja kannabiskokeiluja. Hän näki elokuvassa samoja piirteitä kuin Robert Mulliganin elokuvassa Kesä ’42 (1971). Rhodaa näyttelevä Catherine Burns (1945–2019) sai sivuosastaan muun muassa Oscar-ehdokkuuden, mutta on kertonut inhonneensa elokuvaa. Hän näytteli tämän lisäksi vain kahdessa muussa elokuvassa, Natalie (1969) ja Kesä jona vartuin (Red Sky at Morning, 1971). Hän toimi myöhemmin kirjailijana, mutta näytteli muun muassa Minneapolisin teattereissa ja televisiossa. ==Lähteet== Luokka:Vuoden 1969 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset nuortenelokuvat Luokka:Romaaneihin perustuvat elokuvat Luokka:Elokuvat ystävyydestä
Oskari Tuohimaa

Oskari Tuohimaa (taiteilijanimiä: Don Poro ja DonPoro900) on Kiimingissä kasvanut oululainen kuvataiteilija. Hän on tehnyt paljon muotokuvia eri tekniikoilla. Don Poro on maalannut muraalejaGraffititaiteilija Don Poro ikuisti laajalti tunnetun ”Pullo-Ekin” näyttävään muraaliin purkutalon seinässä Torniossa; Yle 17.7.2023Kirsi Kunnaksen muotokuva valmistuu alikulkutunneliin Ylöjärvelle; Aamulehti 15.9.2023 ja toiminut myös Snoop Doggin taiteilijatiimissä. == Lähteet == * 10 kysymystä: Oskari "Don Poro" Tuohimaa; Kaupunnimedia.fi 1.12.2020 === Viitteet === == Aiheesta muualla == * Snoop Doggin fa­ni­tuot­tei­ta­kin suun­ni­tel­lut Oskari Tuo­hi­maa eli DonPoro900 saa ins­pi­raa­tion­sa ja työs­ken­te­lee öisin; Kaleva 10.2.2018 Luokka:Suomalaiset graffititaiteilijat Luokka:Elävät henkilöt Luokka:Syntymävuosi puuttuu
Eadbert I

Eadbert I tai Eadberht I oli Kentin kuningas yhdessä veljiensä Alricin ja Æthelbert II:n kanssa vuosina 725–748. He olivat edellisen kuninkaan Wihtredin poikia ja nousivat valtaistuimelle isänsä kuoleman jälkeen. Anglosaksien kronikan mukaan Eadbert kuoli vuonna 748. Eadbertin poika Eardwulf seurasi isäänsä valtaistuimella ja oli Kentin kuningas setänsä rinnalla. == Lähteet == Luokka:Englannin anglosaksikuninkaat
Nuotti (julkaisu)

Nuotti () on julkaisu, joka sisältää nuottikirjoituksella merkittynä musiikkikappaleen, sävellyksen, olennaisen informaation, jotta se voidaan esittää tunnistettavalla tavalla. Nuotteihin on merkitty kappaleen melodia, soinnut tai sointumerkit ja mahdollisesti muuta informaatiota kuten laulun sanat ja tempo. Joskus nuoteissa on vain kappaleen päämelodia, ja niistä puuttuu soitinnus. Tällöin kappaleen esittämiseen säestettynä tai yhtyeenä tarvitaan sovittamista tai improvisaatiota. Musiikkikappaleiden nuotteja julkaistaan painettuna laulukirjoissa. Partituuri on nuottijulkaisu, joka sisältää esimerkiksi orkesterisävellyksen kaikki soitin- ja lauluosuudet. ==Lähteet== Luokka:Musiikkitermit
Guelma

Guelma () on kaupunki ja Guelman maakunnan hallinnollinen keskus Algerian koillisosassa. Se sijaitsee Seybousejoen laaksossa 488 kilometriä Algerista itään. Guelman kunnassa oli vuoden 2008 väestönlaskennan mukaan 120 800 asukasta. Kaupungin pinta-ala on 45 neliökilometriä. Se rajoittuu pohjoisessa Héliopolisin ja El-Fedjoudjin, idässä Belkheirin ja Boumehran, etelässä Bendjerahin, lännessä Hammam Debaghin ja Houari Boumediènen sekä luoteessa Medjez Amarin kuntiin. Kaupunkia ympäröivät Maouna (1411 metriä), Houara (1292), Taya (1208) ja Debagh (1060) -vuoret. Ilmasto on leuto ja kosteahko. Vuotuinen sademäärä on 450 millimetriä. Talvet ovat sateisia ja kesät kuumia. Guelman paikalla on sijainnut roomalaisaikainen Calaman kaupunki, joka lienee puunilaisten perustama. Vandaalit valloittivat sen vuonna 437, ja myöhemmin siellä oli bysanttilainen linnoitus. Kaupunki raunioitui 1100-luvun jälkeen. Bertrand Clauzelin johtamat ranskalaiset perustivat paikalle vuonna 1836 varuskunnan, ja vuonna 1845 syntyi muurien ympäröimä siirtomaa-ajan kaupunki. Siitä kasvoi Algerian itsenäisyyden aikana kaupallinen ja teollisuuskeskus, jonka ympärille on luotu Hammam Debaghin padon avulla keinokasteltu puutarha- ja viljanviljelyalue. Guelmasta tuli maakuntakeskus vuonna 1974, ja 1980-luvulla sinne perustettiin yliopisto. Guelma sijaitsee pohjoisen teollisuuskeskuksien Annaban ja Skikdan sekä etelän kaupallisten keskusten Oum El Bouaghin ja Tébessan välisten teiden risteyksessä. Constantineen johtanut rautatie tuhoutui tulvassa toisen maailmansodan aikana, eikä Annabaan ja Souk Ahrasiin johtava rata ole enää käytössä. Lähimmät lentoasemat sijaitsevat Constantinessa ja Annabassa. Seudun pääelinkeinot ovat maanviljely ja karjanhoito. Guelmassa on teollisuutta, joka valmistaa mopedeja, sokeria sekä keramiikkaa ja astioita. Paikallisia nähtävyyksiä ovat 1900-luvun alussa restauroitu ja käytännössä uudelleen rakennettu roomalainen teatteri, roomalaisaikainen vesisäiliö sekä kylpylän ja bysanttilaisen linnoituksen rauniot. Seudun arkeologiset löydöt ovat Guelman museossa. ==Lähteet== Luokka:Algerian kaupungit
Metyyli-isoamyyliketoni

Metyyli-isoamyyliketoni (C7H14O) on ketoneihin kuuluva orgaaninen yhdiste. Yhdistettä voidaan käyttää liuottimena. == Ominaisuudet, valmistus ja käyttö == Huoneenlämpötilassa metyyli-isoamyyliketoni on väritöntä nestettä. Yhdiste liukenee vain hieman veteen ja paremmin useisiin orgaanisiin liuottimiin, muun muassa asetoniin, etanoliin tai dietyylieetteriin. Aine ärsyttää useita elimiä, esimerkiksi ihoa ja silmiä. Viitattu 3.3.2024 Metyyli-isoamyyliketonia valmistetaan emäksisissä oloissa asetonin ja isobutyyrialdehydin aldolikondensaatioreaktiolla. Reaktiossa muodostuu 5-metyyli-3-heksen-2-onia, joka pelkistetään vedyttämällä metyyli-isoamyyliketoniksi.Yng-Long Hwang & Thomas C. Bedard: Ketones, Kirk-Othmer Encyclopedia of Chemical Technology, John Wiley & Sons, New York, 2001 Metyyli-isoamyyliketonia käytetään selluloosajohdannaisten, sekä akryyli-, alkydi- ja vinyylipolymeerien liuottimena. == Lähteet == == Aiheesta muualla == Luokka:Ketonit
Krimintataarinkielinen Wikipedia

Krimintataarinkielin Wikipedia () on Wikipedian krimintataarinkielinen versio, joka aloitti toimintansa 12. tammikuuta 2008. Toiminnan pani alulle moskovalainen Aleksandr Gorjainov, joka ei itse ollut Krimin tataari mutta osasi kieltä sujuvasti. Krimintataarinkielinen Wikipedia käyttää latinalaisia aakkosia, joita Krimin tataarien kansan kurultai oli aikaisemmin alkanut suosittaa kielen ensisijaiseksi kirjoitusjärjestelmäksi. Maaliskuun 2024 alussa Wikipediassa oli 27 903 artikkelia. == Historia == Tuhannen artikkelin raja meni rikki 20. lokakuuta 2009. Suurin haaste krimintataarinkielisen Wikipedian ylläpidossa on se, että toiminta pyörii muutaman vapaaehtoisen voimin. Vaikeuksia lisää se, ettei kukaan näistä ole syntyperäinen krimintataarin puhuja. Maaliskuussa 2021 Ukrainan miehitettyjen alueiden uudelleenintegraatiosta vastaava ministeriö ilmoitti, että se alkaa tukemaan krimintataarinkielistä Wikipediaa käännättämällä sisältöä krimintataariksi. Tavoitteena oli vahvistaa kielen näkyvyyttä digitaalisessa ympäristössä. Ministeriö järjesti samana vuonna kirjoitusmaratonin 15. kesäkuuta – 15. heinäkuuta välisenä aikana. Lisäksi Krimin tataareista ja näiden kulttuurista kertovaa sisältöä alettiin kääntää ukrainan- ja englanninkieliseen Wikipediaan näkyvyyden lisäämiseksi. Tähän vaikutti se, että Venäjän miehitettyä Krimin vuonna 2014 monet Krimin tataarit joutuivat evakkoon. == Lähteet == == Aiheesta muualla == * Krimintataarinkielisen Wikipedian etusivu Luokka:Wikipediat kielittäin Wikipedia
Psilotales

Psilotales on primitiivinen kasvilahko, joka kuuluu sanikkaisiin eli pteridofyytteihin. Se on pieni kasvilahko, joka sisältää kaksi sukua. Psilotalesin jäsenet ovat pieniä, vaatimattomia kasveja, joilla ei ole varsinaisia lehtiä tai juuria. Ne ovat yksiä primitiivisimmistä ja alkukantaisimmista elossa olevista kasveista. Molemmat psilotalesin suvut kasvavat pääasiassa kosteissa ympäristöissä kuten metsissä ja kosteikolla, voivat myös kasvaa erillaisilla paikoilla kuten kallioiden koloissa ja kosteissa ruohikoissa. Esiintyy trooppisilla ja subtrooppisilla alueilla jossa esiintyvä ravinteikkaalla maaperällä tai epifyytteinä == Suvut == * Psilotum * Tmesipteris == Lähteet == * https://ucmp.berkeley.edu/plants/pterophyta/psilotales.html.com * https://www.sciencedirect.com/topics/agricultural-and-biological- sciences/psilotales.com === Viitteet === Luokka:Psilotales
Tea Tauriainen

Tea Tauriainen (s. 21. helmikuuta 1988 Kuusamo) eli Tea Tee on suomalainen sarjakuvantekijä, graafinen suunnittelija, kuvittaja ja tatuointitaiteilija. Tauriainen tunnetaan parhaiten Mad Tea Party -sarjakuvablogista ja siitä kootuista sarjakuva-albumeista, joista Mad Tea Party II oli Sarjakuva- Finlandia-palkinnon finalistiehdokkaana vuonna 2014. Hänen kädenjälkeään on nähty myös Rakkautta ja anarkiaa -festivaalien julisteissa vuonna 2018. Tauriainen voitti vuonna 2011 Lahden Muotoiluinstituutissa opiskellessaan Suomen Pankin 200-vuotisjuhlan kunniaksi järjestetyn logosuunnittelukilpailun. Voittoisa logo kuvaa tyyliteltyä joutsenta. == Verkkosarjakuvat == * Mad Tea Party 2007–2017 (Arkistoitu – Internet Archive) * Tea Tauriainen Comics (Instagramissa 2023–) == Sarjakuva-albumit ja -lehdet == * Exäni huutaa!: kuvitettuja runoja tosielämästä, 2010, Sammakko. Yhteistyössä runoilija Arto Leivon kanssa. ISBN 978-952-483-136-9. * ANNA OLLA, 2012, Lahden ammattikorkeakoulu. Opinnäytetyö. Saatavilla verkossa (viitattu 3.3.2024). * Thingie, 2012, Daada. Yhteistyössä Marko Turusen kanssa. ISBN 978-952-5915-03-7. * Mad Tea Party, 2013, Daada. ISBN 978-952-5915-06-8. * Siirtomaan aave, 2013, Daada, käsikirjoitus Marko Turunen. Myyty yhdessä Marko Turusen elämä -albumin kanssa. ISBN 978-952-5915-05-1. * Mad Tea Party II, 2014, Daada. ISBN 978-952-5915-08-2. * System Error, 2015, Daada. ISBN 978-952-5915-12-9. * Mad Tea Party III, 2016, Daada. ISBN 978-952-5915-21-1. * Iselda Isadora: tottelematon kusipää läski, 2017, Zum Teufel. ISBN 978-952-5754-50-6. == Sarjakuvat antologioissa ja lehdissä == * Finnmanga 5: suomalaisten tekijöiden sarjakuvia japanilaisen tyylin inspiroimana, 2008, Mimiko Media. ISSN 1796-5373. * Ihan uusi ihminen ja muita sarjakuvia Kemin pohjoismaisesta sarjakuvakilpailusta 2012, 2012, Kemin sarjakuvakeskus. ISBN 978-952-99827-5-2. * Pikku-Fingerpori 7: Lööppi Fingerpori, 2016, Arktinen Banaani. ISBN 978-952-270-230-2. * Vuoden sarjakuva, 2018, Suuri Kurpitsa. ISBN 978-952-7160-21-3. * Päivän sarjakuva, 2020, omakustanne. ISBN 978-952-94-3953-9. == Lähteet == == Aiheesta muualla == * Urpunen, Janne: Tea Tauriainen - Kirves ja piirtopöytä. City.fi. 4.6.2012. * Vaittinen, Aleksi: Mad Tea Party päristelee teen voimalla. Kuiske.fi. 10.10.2016. Luokka:Suomalaiset sarjakuvantekijät Luokka:Suomalaiset graafiset suunnittelijat Luokka:Suomalaiset kuvittajat Luokka:Suomalaiset tatuoijat Luokka:Vuonna 1988 syntyneet Luokka:Elävät henkilöt
Harri Konttinen

Harri Konttinen (s. 6. joulukuuta 1955 Leppävirta – 7. helmikuuta 2025 Suonenjoki) oli suomalainen ravivalmentaja ja -ohjastaja. Kuninkuusraveihin Konttinen osallistui ensimmäisen kerran Oulussa 1994 ja oli Vilmavalla kuningatarkilpailun neljäs. 2000-luvun alussa Konttinen kilpaili kuningatarkisassa Savon Susannalla useana vuonna ja oli parhaimmillan neljäs. Konttisen valmentama ja ohjastama Huiman Pyste oli kuninkuuskilpailussa parhaimmillaan toinen Kouvolassa 2007 ja se voitti pitkän matkan osalähdön Lappeenrannassa 2009. Suonenjoella sijaitsevan tallin toiminnasta vastaa nykyisin Harri Konttisen tytär Minna Konttinen. Tuhannennen voittonsa Harri Konttinen ohjasti Bones Baron R:llä 3. lokakuuta 2010 Mikkelissä. Konttinen kuoli äkilliseen sairaskohtaukseen kotonaan Suonenjoella helmikuussa 2025. == Lähteet == Luokka:Suomalaiset raviohjastajat Luokka:Suomalaiset ravivalmentajat Luokka:Vuonna 1955 syntyneet Luokka:Vuonna 2025 kuolleet
Viisikko (politiikka)

Viisikko eli Sanna Marinin viisikkohttps://www.mtvuutiset.fi/artikkeli/sanna- marinin-viisikko-jaa-nyt-pysyvasti-poliittiseen-historiaan/8891468 tai Marinin viisikkohttps://www.verkkouutiset.fi/a/taystyrmays-marinin-viisikko- dokumentille-totuutta-vaaristeleva-palvontavideo/ oli vuoteen 2023 asti toiminut Suomen politiikan huipulle nousseiden naispoliitikoiden ryhmä. Heihin kuului ja heitä johti pääministeri Sanna Marin ja muut ryhmän jäsenet työskentelivät ministereinä hänen alaisuudessaan. Ryhmä koostui seuraavista naispoliitikoista 2019–2023: * Sanna Marin (SDP), Suomen pääministeri 2019–2023 * Katri Kulmuni (2019–2020) → Annika Saarikko (Keskusta), Marinin hallituksen valtionvarainministeri vuodesta 2020 * Maria Ohisalo (vihreät), Marinin hallituksen sisä-, myöhemmin ympäristöministeri * Li Andersson (Vasemmistoliitto), Marinin hallituksen opetusministeri * Anna-Maja Henriksson (RKP), Marinin hallituksen oikeusministeri.https://www.is.fi/politiikka/art-2000007822198.html He kaikki olivat puolueidensa puheenjohtajia. Ennen Saarikkoa ryhmään kuului Katri Kulmuni (Keskusta), Marinin hallituksen valtionvarainministeri ja pääministerin sijainen 2019–2020. Kulmuni korvautui Annika Saarikolla, kun Saarikko nousi Kulmunin tilalle puolueen puheenjohtajana. Pääministeri Marin tuki Kulmunin eropäätöstähttps://www.iltalehti.fi/politiikka/a/54a0d285-744d-47cc-96e4-10965a5164ed. Nimi tuli ryhmän jäsenten lukumäärästä sekä sen tavasta kokoontua yhdessä hoitamaan esimerkiksi COVID-19 -pandemiaan liittyviä määräyksiä. Myös Krista Kiuru (ja Aki Lindén) osallistuivat koronan hoitoon, mutta he eivät olleet puolueiden puheenjohtajia. Heistä tehtiin HBO Maxin dokumentti Viisi valittua.https://www.iisalmensanomat.fi/uutissuomalainen/5983920 ==Lähteet== Luokka:Valtioneuvosto
Johannes Schüler

Johannes Schüler (21. kesäkuuta 1894 – 3. lokakuuta 1966) oli saksalainen kapellimestari.Bruce Eder, Johannes Schüler AllMusic, viitattu 3.3.2024 Schüler aloitti musiikin opiskelun Berliinissä ja jatkoi ensimmäisen maailmansodan keskeyttämiä opintojaan vuonna 1918. Valmistuttuaan hän työskenteli kapellimestarina ja musiikillisena johtajana monien Saksan kaupunkien orkestereissa. Schüler sai osakseen Alban Bergin ihailun tämän Wozzeck-oopperan tuotannosta maaliskuussa 1929 Oldenburgissa. Vuosina 1936–1949 Schüler työskenteli Staatsoper Unter den Lindenin kapellimestarina ja musiikillisena johtajana. Vuosina 1949–1960 hän oli Staatsoper Hannoverin musiikillinen johtaja. Lisäksi hän johti Hannoverissa musiikki- ja teatteriakatemian oopperakoulua.Otavan Iso musiikkitietosanakirja (toim. Erkki Ala-Könni ja muut), ISBN 951-1-02380-2 Schülerin johdolla kantaesitettiin Hans Werner Henzen ooppera Boulevard Solitude. Schüler johti vuonna 1944 ensimmäisen kokonaislevytyksen Friedrich von Flotowin oopperasta Martha. Siinä solisteihin kuuluvat Erna Berger ja Peter Anders. Schüler levytti myös Wolfgang Amadeus Mozartin, Antonín Dvořákin sekä Otto Nicolain teoksia ja esiintyi säestäjänä useilla Erna Bergerin äänityksillä. Schüler teki myös omia sävellyksiään, joihin kuului orkesteriteoksia. == Lähteet == Luokka:Saksalaiset kapellimestarit Luokka:Vuonna 1894 syntyneet Luokka:Vuonna 1966 kuolleet
Red Carpet Film & TV

Red Carpet Film & TV Oy on suomalainen elokuva-, televisio- ja mainoselokuvatuotantoyhtiö. Yritys on keskittynyt komedian ja draaman tuotantoon. Yhtiön toimitusjohtaja on Paavo Tervonen ja sen hallituksen puheenjohtaja on Antti Luusuaniemi. Yrityksen muita avainhenkilöitä ovat näyttelijä-ohjaaja Kari Ketonen ja strategi Tomi Karmaluoto. Yritys on perustettu vuonna 2020 ja sen tunnetuin tuotanto on Luottomies-elokuva: All In. == Lähteet == * Yhtiön kotisivu * Red Carpet Film&tv; Oy Finder. Luokka:Suomalaiset tuotantoyhtiöt
Georg Caspar Schürmann

Georg Caspar Schürmann (1672/3 Idensen – 25. helmikuuta 1751 Wolfenbüttel) oli saksalainen säveltäjä.Nicolas Slonimsky, Laura Kuhn, Dennis McIntire, Schürmann, Georg Caspar Baker’s Biographical Dictionary of Musicians, viitattu 3.3.2024 Nuoruudessaan Schürmann lauloi Hampurissa oopperassa ja eri kirkoissa. Esiinnyttyään Hampurin oopperan kanssa Braunschweigin hovissa hän sai herttua Anton Ulrichilta kiinnityksen alttosolistiksi hoviin. Schürmann oli myös aktiivinen musiikkiesitysten johtaja oopperassa ja hovin kirkossa. 1700-luvun alkuvuosina hän suoritti täydentäviä opintoja Italiassa. Tämän jälkeen hän työskenteli jonkin aikaa kapellimestarina ja säveltäjänä Meiningenin hovissa. Vuodesta 1707 kuolemaansa saakka Schürmann työskenteli säveltäjänä ja kapellimestarina Braunschweig-Wolfenbüttelin ruhtinaskunnassa. Hän käynnisti saksalaisen oopperan uuden kukoistuksen kauden.Otavan Iso musiikkitietosanakirja (toim. Erkki Ala-Könni ja muut), ISBN 951-1-02380-2 Schürmannin tuotantoon kuului yli neljäkymmentä oopperaa, mutta vain kolme näistä on kokonaan säilynyt. Lisäksi hän sävelsi hengellistä musiikkia. == Oopperoita == * Heinrich der Vogler (1718) * Die getreue Alceste (1719) * Ludovicus Pius (1726; mukana André Campran, André Cardinal Destouches'n ja Carl Heinrich Graunin musiikkia) == Lähteet == == Aiheesta muualla == * IMSLP: nuotteja Luokka:Saksalaiset säveltäjät Luokka:Saksalaiset oopperasäveltäjät Luokka:Barokkisäveltäjät Luokka:1670-luvulla syntyneet Luokka:Vuonna 1751 kuolleet
Outi Hytönen

Outi Hytönen (s. 1988) on suomalainen kirjallisuustoimittaja, suomentaja ja tietokirjailija.Outi Hytönen, GUmmerus, viitattu 3.3.2024 Hän on Parnasson editoiva toimittajaMukana Parnassossa, 4/2023 s. 74. Hän on kuulunut Runeberg- palkinnon valitsijaraatiin.Eija Koivu, 230 kirjaa ja lukuaikaa muutama kuukausi, Kangasalan Sanomat, 3.12.2023 Hytösen pro gradun aihe on Veikko Huovisen Puukansan tarina luonnon ja kulttuurin rajan kuvaajana (Tampereen yliopisto, 2015).Veikko Huovisen Puukansan tarina... Finna.fi, viitattu 3.3.2024 ==Teokset== * Kairojen kosmopoliitti : Annikki Kariniemen elämä ja teot, Gummerus 2023 ISBN 978-951-24-3287-5 * Suunnista kuin mestari : suunnistajan käsikirja, Lahti : Fitra, 2018 ISBN 978-952-350-031-0 ==Lähteet== Luokka:Suomalaiset toimittajat Luokka:Suomentajat Luokka:Suomalaiset tietokirjailijat Luokka:Vuonna 1988 syntyneet Luokka:Elävät henkilöt
Guillaume Seignac

Guillaume Seignac (1870–1924) oli ranskalainen taidemaalari. Hän maalasi paljon vertauskuvallisia aiheita ja antiikin tarukuvastoa. Niissä on paljon idealisoituja alastomia naisia kreikkalaisessa ja roomalaisessa ympäristössä, joissa voi nähdä kreikkalaisen uurnan tai roomalaisen suihkulähteen. Lisäksi hän maalasi isänmaallisia aiheita kuten ensimmäisen maailmansodan tapahtumia kommentoivat maalaukset Belgia- 1914 ja Elsass ja Ranska. Ainakin jälkimmäistä myydään yhä julisteena. == Elämänvaiheita == Guillaume Seignac aloitti taideopintonsa Académie Julianissa vuonna 1889. Hänen opettajiaan olivat Tony Robert-Fleury ja William-Adolphe Bouguereau. Hänen opettajansa olivat tuolloin aikansa huipputaiteilijoita ja vaikuttivat merkittävästi oppilaansa tyyliin, aiheisiin ja taidekäsitykseen. Seignac oli taitava kuvailemaan kangasta ja sen laskoksia ihmisvartalon yllä. Väriharmonioissaan hän piti esikuvanaan Rafaelia. Seignacin teokset kävivät hyvin kaupaksi Belle époque- ajan Pariisissa. Hänen töitään oli ensimmäisen kerran näytteillä Pariisin Salongissa vuonna 1897 ja hän sai kunniamaininnan vuonna 1902 ja kolmannen luokan mitalin vuonna 1903. Se, että hän osti asunnon Montparnasselta vuonna 1902 on todiste taloudellisesta menestyksestä. Vaikka Seignacin elinaikana taidekäsitys ja - muoti muuttuivat, hän pysyi loppuun asti uskollisena akateemiselle tyylilleen. Huutokauppaluettelot todistavat, että Seignacin antiikkiaiheiset maalaukset kävivät ennen ensimmäistä maailmansotaa hyvin kaupaksi New Yorkissa, Lontoossa ja Pariisissa. Sodan jälkeen kaupaksi menivät lapsia ja arkielämää kuvanneet työt. Hänen idealisoiduille alastonmaalauksilleen löytyi markkinoita jälleen 1970- luvulla ja viimeistään 1990-luvulla kun akateeminen taide oli jälleen arvostettua. == Lähteet == == Aiheesta muualla == * https://www.sothebys.com/en/buy/auction/2020/19th- century-european-art/guillaume-seignac-reflections Luokka: Ranskalaiset taidemaalarit Luokka: Vuonna 1870 syntyneet Luokka: Vuonna 1924 kuolleet